

**ประกาศมหาวิทยาลัยมหาจุฬาลงกรณราชวิทยาลัย**

**วิทยาลัยสงฆ์ชัยภูมิ**

**เรื่อง รับสมัครสอบคัดเลือกบุคคลเพื่อบรรจุและแต่งตั้งเป็นบุคลากรของมหาวิทยาลัย**

**ตำแหน่ง ปฏิบัติการวิชาชีพและบริหารทั่วไป**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

เพื่อให้การบริหารมหาวิทยาลัยมหาจุฬาลงกรณราชวิทยาลัย วิทยาลัยสงฆ์ชัยภูมิ ดำเนินไปด้วยความเรียบร้อย มีประสิทธิ์ภาพ และบรรจุวัตถุประสงค์ตามนโยบายของมหาวิทยาลัย

อาศัยอำนาจตามความในมาตรา ๓๐ แห่งพระราชบัญญัติมหาวิทยาลัยมหาจุฬาลงกรณราชวิทยาลัย พ.ศ. ๒๕๕๐, ข้อ ๒๙ แห่งข้อบังคับมหาวิทยาลัยมหาจุฬาลงกรณราชวิทยาลัย ว่าด้วยการบริหารงานบุคคล พ.ศ. ๒๕๕๙ และมติที่ประชุมคณะกรรมการบริหารบุคคล มหาวิทยาลัยมหาจุฬาลงกรณราชวิทยาลัย วิทยาลัยสงฆ์ชัยภูมิ เรื่อง รับสมัครสอบคัดเลือกบุคคลเพื่อบรรจุและแต่งตั้งเป็นบุคลากร ตำแหน่ง ปฏิบัติการวิชาชีพและบริหารทั่วไป ไว้ตามรายละเอียดดังต่อไปนี้

**๑. ตำแหน่งที่จะสอบคัดเลือก**

 - ตำแหน่งที่จะสอบคัดเลือก รายละเอียดปรากฏตามข้อ ๑๐ ของประกาศนี้

**๒. คุณสมบัติทั่วไปและคุณสมบัติเฉพาะตำแหน่งของผู้มีสิทธิ์สอบ**

 ๒.๑ ผู้สมัครต้องมีคุณสมบัติตามความในข้อ ๑๔ แห่งข้อบังคับมหาวิทยาลัยมหาจุฬาลงกรณราชวิทยาลัย ว่าด้วยการบริหารงานบุคคล พ.ศ. ๒๕๕๙

 ๒.๒ เป็นผู้มีคุณสมบัติเฉพาะตำแหน่ง ตามที่ระบุไว้ในระเอียดเกี่ยวกับสอบตามความใน ข้อ ๑๐ ของประกาศนี้

 ๒.๓ ไม่เป็นผู้เสพย์ติด

**๓. การรับสมัคร**

 ผู้ประสงค์สมัครสอบ ติดต่อขอทราบรายละเอียดและยื่นใบสมัครด้วยตนเอง **ตั้งแต่วันที่ ๒๘ เมษายน พ.ศ. ๒๕๖๐ – ๒๕ พฤษภาคม พ.ศ. ๒๕๖๐ เว้นวันเสาร์-อาทิตย์ และวันนักขัตฤกษ์ ดังนี้**

 ๓.๑ กลุ่มบริหารงานทั่วไป วิทยาลัยสงฆ์ชัยภูมิ ห้อง ๒๑๒ ชั้น ๑ อาคารเฉลิมพระเกียรติ มหาวิทยาลัยมหาจุฬาลงกรณราชวิทยาลัย วิทยาลัยสงฆ์ชัยภูมิ เลขที่ ๙๗ หมู่ ๑๔ บ้านโนนเหลี่ยม ตำบลนาฝาย อำเภอเมือง จังหวัดชัยภูมิ **เวลา ๐๙.๐๐ – ๑๗.๐๐ น.** โทร.๐-๔๔๐๕-๖๐๒๒,๐-๘๑๗๖-๐๔๘๘-๖,๐-๘๙๔๓-๘๑๓๕-๗

**๔. เอกสารและหลักฐานที่จะต้องยื่นพร้อมใบสมัคร**

๔.๑ ปริญญาบัตร และระเบียนแสดงผลการศึกษา (TRANSCRIPT) ที่แสดงว่ามีคุณสมบัติเฉพาะตำแหน่งตรงตามที่รับสมัครสอบ พร้อมรับรองสำเนาถูกต้อง จำนวน ๑ ชุด

 ๔.๒ สำเนาบัตรประจำตัวประชาชน พร้อมรับรองสำเนาถูกต้อง จำนวน ๑ ชุด

 ๔.๓ สำเนาทะเบียนบ้าน พร้อมรับรองสำเนาถูกต้อง จำนวน ๑ ชุด

 ๔.๔ รูปถ่ายขนาด ๑ นิ้ว จำนวน ๓ รูป (ภาพสี)

 ๔.๕ หนังสือรับรองประสบการณ์การทำงาน

 ๔.๖ ใบรับรองแพทย์แสดงว่าไม่เป็นโรคที่ต้องห้ามตามความในข้อ ๑๔ (๘) แห่งข้อบังคับมหาวิทยาลัยมหาจุฬาลงกรณราชวิทยาลัย ว่าด้วยการบริหารงานบุคคล พ.ศ. ๒๕๕๙ ซึ่งออกไม่เกิน ๓๐ วัน นับถึงวันสมัคร

 ๔.๗ หลักฐานอื่นๆ เช่น ใบเปลี่ยนชื่อ นามสกุล ทะเบียนสมรส พร้อมรับรองสำเนาถูกต้อง

**๕. ค่าธรรมเนียมการสมัครสอบ ผู้สมัครจะต้องเสียค่าธรรมเนียมสมัครสอบ**

 ค่าสมัคร จำนวน ๑๐๐ บาท

 **๖. วิธีการสอบคัดเลือก**

 **๖.๑ ความรู้ความสามารถทั่วไป (จำนวน ๑๐๐ คะแนน)**

๑. นักวิชาการเงินและบัญชี ทดสอบความรู้ความสามารถเกี่ยวกับพระราชบัญญัติมหาวิทยาลัยมหาจุฬาลงกรณราชวิทยาลัย พ.ศ. ๒๕๔๐, ความรู้ทางด้านการคำนวณ, ความรู้ทางด้านภาษาและการใช้ภาษาทั้งภาษาไทยและภาษาอังกฤษ, ความรู้ทางการเมืองเศรษฐกิจและสังคม, ความรู้เกี่ยวกับระเบียบมหาวิทยาลัยมหาจุฬาลงกรณราชวิทยาลัย ว่าด้วยการพัสดุ

 ๒. นักวิชาการงานสารบรรณ ทดสอบความรู้ความสามารถเกี่ยวกับพระราชบัญญัติมหาวิทยาลัยมหาจุฬาลงกรณราชวิทยาลัย พ.ศ. ๒๕๔๐, ความรู้ทางด้านการคำนวณ, ความรู้ทางด้านภาษาและการใช้ภาษาทั้งภาษาไทยและภาษาอังกฤษ, ความรู้ทางการเมืองเศรษฐกิจและสังคม และงานสารบรรณ

 ๓. ผู้ช่วยเจ้าหน้าที่โครงการพระสอนศีลธรรมประจำจังหวัดชัยภูมิ , ความรู้ทางด้านภาษาและการใช้ภาษาทั้งภาษาไทยและภาษาอังกฤษ, ความรู้ทางการเมืองเศรษฐกิจและสังคม

 **๗. รายละเอียดเกี่ยวกับการสอบ**

- ทดสอบความรู้ตามข้อ ๖.๑ โดยวิธีการสอบข้อเขียน ข้อ ๖.๒ โดยวิธีการปฏิบัติจริงด้วยการใช้เครื่องคอมพิวเตอร์ โปรแกรมคอมพิวเตอร์ สอบข้อเขียนวิชาเฉพาะตำแหน่ง และข้อ ๖.๓ โดยวิธีการสอบสัมภาษณ์

**๘. วัน เวลา ทำการสอบ ณ อาคารพระยาภักดีชุมพล ๒ ห้อง ๓๑๒ มหาวิทยาลัยมหาจุฬาลงกรณราชวิทยาลัย วิทยาลัยสงฆ์ชัยภูมิ**

๘.๑ วันที่ ๑๗ พฤษภาคม พ.ศ. ๒๕๖๐

 ประกาศรายชื่อผู้มีสิทธ์สอบ ที่ป้ายประกาศ กลุ่มบริหารงานทั่วไป วิทยาลัยสงฆ์ชัยภูมิ

ห้อง ๒๑๒ ชั้น ๑ อาคารเฉลิมพระเกียรติ มหาวิทยาลัยมหาจุฬาลงกรณราชวิทยาลัย วิทยาลัยสงฆ์ชัยภูมิ

และเว็บไซต์วิทยาลัย <http://www.cyp.mcu.ac.th/main/>

 ๘.๒ วันที่ ๒๕ พฤษภาคม พ.ศ. ๒๕๖๐

 เวลา ๐๘.๓๐-๑๐.๐๐ น. สอบข้อเขียน

 เวลา ๑๐.๓๐-๑๒.๐๐ น. สอบภาคปฏิบัติ

 เวลา ๑๓.๐๐ น. เป็นต้นไป สอบสัมภาษณ์

 **หมายเหตุ** วัน เวลา และสถานที่ทำการสอน อาจเปลี่ยนแปลงได้ตามความเหมาะสม ให้ตรวจสอบรายละเอียดอีกครั้งในการประกาศรายชื่อผู้มีสิทธิ์สอบ

 **๙. เกณฑ์ตัดสิน**

 - ผู้ที่ผ่านการสอบคัดเลือก คือ ผู้ที่สอบได้คะแนนในแต่ละภาคที่สอบไม่ต่ำกว่าร้อยละ ๕๐ และรวมทุกภาคที่สอบแล้วได้คะแนนไม่ต่ำกว่าร้อยละ ๖๐ ทั้งนี้ให้อยู่ในดุลพินิจของคณะกรรมการสอบคัดเลือก

 **๑๐. รายละเอียดและคุณสมบัติเฉพาะตำแหน่งงาน/ส่วนงาน**

|  |  |  |
| --- | --- | --- |
| **ส่วนงาน** | **ตำแหน่ง** | **คุณสมบัติ** |
| วิทยาลัยสงฆ์ชัยภูมิ | นักวิชาการการเงินและบัญชี | - สำเร็จการศึกษาระดับ ปวส.หรือปริญญาตรี สาขาวิชาด้านการเงิน หรือสาขาวิชาอื่นๆ ที่เกี่ยวข้อง - มีความสามารถใช้โปรแกรมคอมพิวเตอร์ Microsoft Office Word, Microsoft Excel, Microsoft Power Point ได้ดี- เป็นคฤหัสถ์  |
| วิทยาลัยสงฆ์ชัยภูมิ | บรรณารักษ์ | - สำเร็จการศึกษาระดับปริญญาตรี สาขาวิชาบรรณารักษ์ คอมพิวเตอร์สำหรับการจัดการ หรือ สาขาอื่นๆ ที่เกี่ยวข้อง - มีความรู้ความสามารถในการรับ-ส่งข้อมูลผ่านระบบเครือข่าย(Network)- มีความสามารถใช้โปรแกรมคอมพิวเตอร์ Microsoft Office Word, Microsoft Excel, Microsoft Power Point ได้ดี- เป็นบรรพชิตหรือคฤหัสถ์  |
| วิทยาลัยสงฆ์ชัยภูมิ | เจ้าหน้าที่โครงการพระสอนศีลธรรมในโรงเรียน | - สำเร็จการศึกษาระดับ ปวช.หรือม.๖ - มีความรู้ความสามารถฟัง พูด อ่าน เขียน ภาษาอังกฤษได้ดี- มีความสามารถใช้โปรแกรมคอมพิวเตอร์ Microsoft Office Word, Microsoft Excel, Microsoft Power Point ได้ดี- เป็นบรรพชิตหรือคฤหัสถ์  |

 **๑๑. วันประกาศผลสอบและรายงานตัว**

 ๑๑.๑ วันที่ ๓๐ พฤษภาคม พ.ศ.๒๕๖๐ ประกาศรายชื่อผู้สอบได้ ที่ป้ายประกาศชั้น ๑ อาคาร อาคารเฉลิมพระเกียรติ มหาวิทยาลัยมหาจุฬาลงกรณราชวิทยาลัย วิทยาลัยสงฆ์ชัยภูมิ และเว็บไซต์วิทยาลัยสงฆ์ชัยภูมิ http://www.cyp.mcu.ac.th/main/

๑๑.๒ วันที่ ๑ มิถุนายน พ.ศ.๒๕๖๐ เวลา ๐๙.๐๐-๑๗.๐๐ น. รับเอกสารและรายงานตัวที่ สำนักงานบริหารงานทั่วไป ห้อง ๒๑๒ ชั้น ๑ อาคารเฉลิมพระเกียรติ มหาวิทยาลัยมหาจุฬาลงกรณราชวิทยาลัย วิทยาลัยสงฆ์ชัยภูมิ เลขที่ ๙๗ หมู่ ๑๔ บ้านโนนเหลี่ยม ตําบลนาฝาย อําเภอเมือง จังหวัดชัยภูมิ ผู้ไม่มารายงานตัวตามวัน เวลา และสถานที่ดังกล่าว มหาวิทยาลัยจะถือว่าสละสิทธิ์ และจะเรียกผู้ติดสํารองเข้ารายงานตัวเพื่อปฏิบัติงานต่อไป

 ประกาศ ณ วันที่ ๒๘ เดือน เมษายน พุทธศักราช ๒๕๖๐



****

พระศรีสัจญาณมุนี

ผู้อำนวยการวิทยาลัยสงฆ์ชัยภูมิ

มหาวิทยาลัยมหาจุฬาลงกรณราชวิทยาลัย